Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 131/13/6613	Žiar nad Hronom, 5.6.2014
EEČ : 2-52-95-2014

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona.

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 24.4.2013, spisová značka 1 Pv 131/13/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 02. 10. 2012 v čase asi o 7.25 h viedol osobné motorové vozidlo zn. Peugeot 306, ev. č. XXXXX, po ceste III/0659 v smere XXXXX - Brehy tým spôsobom, že v km 0,03 v obci Brehy na úrovni miestnej autobusovej zastávky neskoro reagoval na chodkyňu XXXXX, nar. XXXXX, ktorá prechádzala vozovku z jeho pohľadu z ľavej strany na pravú v blízkosti vyznačeného priechodu pre chodcov, túto v malej rýchlosti kontaktoval prednou časťou vozidla, následkom čoho spadla na zem a utrpela zranenie - zlomeninu krčka ramennej kosti, ktoré si vyžiadalo dobu liečenia od 02. 10. 2012 do 08. 01. 2013 vrátane rehabilitácie a podľa vyjadrenia poškodenej ju toto zranenie obmedzovalo v bežnom spôsobe života od 02. 10. 2012 do 02. 11. 2012.

Uznesením prokurátora Okresnej prokuratúry Žiar nad Hronom zo dňa 24.4.2013, spisová značka 1 Pv 131/13/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 1 Pv 131/13/6613 zo dňa 23. 04. 2013 bolo proti obv. XXXXX, nar. XXXXX, bytom XXXXX, XXXXX, trestné stíhanie za prečin ublíženia na zdraví podľa § 158 Trestného zákona podmienečne zastavené podľa § 216 ods. 1 Trestného poriadku. Zároveň mu bola určená skúšobná doba v trvaní 12 mesiacov. Uznesenie nadobudlo právoplatnosť dňa 07. 05. 2013. 

Podľa § 217 ods. 1 Tresetného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvineného vyžiadané správy z registra trestov, Mestského úradu Nová Baňa, Okresného úradu Žiar nad Hronom, odboru všeobecnej vnútornej správy, Okresného riaditeľstva PZ, odboru kriminálnej polície Žiar nad Hronom, Okresného riaditeľstva PZ, odboru poriadkovej polície, oddelenie dokladov Žarnovica, z ktorých vyplýva, že počas skúšobnej doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre Banská Bystrica.
Sťažnosť má odkladný účinok.

JUDr. Slavomír Višňovský
prokurátor